
  APSTIPRINĀTS
23.07.2026.iepirkuma komisijas sēdē
Protokols Nr.1
Cēsu novada Priekuļu apvienības pārvaldes
Iepirkums Publisko iepirkumu likuma 9. panta kārtībā.  
“Bīstamo koku un zaru zāģēšana”,
ID. Nr. CN PAP/2026/14
Nolikums

	1.Pasūtītājs-iepirkuma veicējs


Kontaktpersona
	Cēsu novada Priekuļu apvienības pārvalde (turpmāk – Pasūtītājs)
Reģistrācijas nr. 90000057511, nodokļu maksātāja reģ.nr. 90000031048
Cēsu prospekts 5, Priekuļi, Priekuļu pagasts, Cēsu novads, LV-4126

Kontaktpersona par tehniskiem jautājumiem:
Cēsu novada Priekuļu apvienības pārvaldes Galvenā speciāliste labiekārtošanas jautājumos Agnese Nikolajeva, t.26630628.

	2. Iepirkuma priekšmets
	1) Bīstamo koku un zaru zāģēšana saskaņā ar Tehnisko specifikāciju un ievērojot līguma projekta būtiskos nosacījumus.
2) Iepirkuma priekšmeta CPV kods: 77211000-2 – Mežistrādei raksturīgi pakalpojumi.
3) Paredzamā līguma summa līdz 15800 EUR, neieskaitot PVN. 
4) Pretendentu piedāvājumā norādītās kopējās cenas ir tikai vērtējamās cenas un tiks izmantotas pretendentu finanšu piedāvājumu savstarpējai salīdzināšanai. Līgums tiks slēgts par nolikuma 3. apakšpunktā  noteikto summu.
5) Piedāvājuma variantus iesniegt nedrīkst.

	3. Līguma izpildes vieta
	Cēsu novada Priekuļu apvienības pārvaldes teritorija, galvenokārt Priekuļu kapsēta, Liepas kapsēta, Mārsnēnu kapsēta, Veselavas kapsēta un Jaunraunas kapsēta.

	4. Līguma izpildes termiņš
	4 mēneši.

	5.Iepirkuma noteikumu saņemšanas vieta un papildu informācijas sniegšanas kārtība
	1) Iepirkuma noteikumu elektroniskā versija tiek ievietota lejupielādēšanai Pasūtītāja profilā interneta tīmekļvietnē: https://www.eis.gov.lv/EKEIS/Supplier/Procurement/178042  , kā arī ieinteresētais piegādātājs var iepazīties ar tiem uz vietas pie Nolikumā norādītās kontaktpersonas komisijas apstiprinātā papīra formātā. 
2) Ja ieinteresētais piegādātājs pieprasa izsniegt iepirkuma dokumentus drukātā veidā, tie izsniedzami, ievērojot Publisko iepirkumu likuma 36. panta pirmajā daļā noteikto.
3) Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja profilā interneta tīmekļvietnē: https://www.eis.gov.lv/EKEIS/Supplier/Procurement/178042.
4) Saziņa starp Komisiju un ieinteresētajiem piegādātājiem iepirkuma ietvaros notiek latviešu valodā elektroniski vai EIS sistēmā. Ieinteresētais piegādātājs saziņas dokumentu nosūta uz Nolikumā norādītās Pasūtītāja kontaktpersonas e-pastu – inga.zaperecka@cesunovads.lv.
5) Ja ieinteresētais piegādātājs ir laikus pieprasījis papildu informāciju par iepirkuma noteikumos iekļautajām prasībām, Komisija to sniedz trīs darba dienu laikā, bet ne vēlāk kā četras dienas pirms piedāvājumu iesniegšanas termiņa beigām.
6) Papildus informāciju Pasūtītājs nosūta piegādātajam, kas uzdevis jautājumu, un vienlaikus ievieto šo informāciju pircēja profilā interneta tīmekļvietnē https://www.eis.gov.lv/EKEIS/Supplier/Procurement/178042  , norādot arī uzdoto jautājumu.
7) Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds piegādātājs nav iepazinies ar informāciju, kam ir nodrošināta brīva un tieša elektroniskā pieeja.

	6. Piedāvājumu iesniegšanas un atvēršanas termiņš un vieta
	1) Piedāvājumi jāiesniedz līdz 2026. gada 11.augustam plkst.9.00, Elektronisko iepirkumu sistēmas (turpmāk – EIS) e-konkursu apakšsistēmā: https://www.eis.gov.lv/EKEIS/Supplier/ProcurementProposals/178042.
2) Ārpus EIS e-konkursu apakšsistēmas iesniegtie piedāvājumi netiks atvērti un vērtēti.
3) Piedāvājumu elektroniska atvēršana paredzēta 2026.gada 11.augustā plkst.13.00.  https://www.eis.gov.lv/EKEIS/Supplier/Procurement /178042.
4) Piedāvājumu atvēršana notiek izmantojot Valsts digitālās attīstības aģentūras tīmekļvietnē pieejamos rīkus piedāvājumu elektroniskai saņemšanai.
5) Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

	7. Pretendentu izslēgšanas noteikumi
	Komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma (turpmāk - PIL) 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām.

	8.Pretendentu atlases prasības 
	1) Par Pretendentu šajā iepirkumā var būt jebkura fiziskā vai juridiskā persona, šādu personu apvienība jebkurā to kombinācijā, kura ir iesniegusi piedāvājumu atbilstoši šo noteikumu prasībām.
2) [bookmark: _Ref38446877]Pretendents (apakšuzņēmēji un katrs piegādātāju apvienības dalībnieks) ir reģistrēti un sertificēti atbilstoši reģistrācijas vai pastāvīgās dzīvesvietas valsts normatīvo aktu prasībām. 
3) Pretendents iepriekšējo 3 (trīs) gadu laikā (2023., 2024., 2025. gadā un 2026. gada periodā līdz piedāvājuma iesniegšanas brīdim (vai īsākā periodā, ņemot vērā Pretendenta dibināšanas vai darbības uzsākšanas laiku) ir izpildījis vismaz 2 līgumus, kuru ietvaros veikti bīstamo koku zāģēšanas darbi publiskās teritorijās, parkos, kapsētās vai apstādījumos.
4)  Pakalpojuma sniedzējam jānodrošina vismaz viena brigāde, kuras sastāvā ir:
a) Vismaz viens arborists (kokkopis), kurš ieguvis ETW (European Tree Worker) sertifikātu vai līdzvērtīgu profesionālo kvalifikāciju koku kopšanas un bīstamo koku zāģēšanas darbu veikšanai;
b) Vismaz viens motorzāģa operators, kuram ir normatīvajos aktos noteiktā apmācība darbam ar motorzāģi;
c) Pacēlāja operators, kuram ir tiesības vadīt un ekspluatēt attiecīgo tehniku.
5) Pretendentam ir spēkā esošs, vai līguma tiesību piešķiršanas gadījumā tiks noslēgts līgums par pretendenta civiltiesiskās atbildības apdrošināšanu 30 000.00 EUR (trīsdesmit tūkstoši euro, 00 centi) apmērā.
6)  Līguma izpildē Pretendents ir tiesīgs piesaistīt apakšuzņēmējus. Pretendentam piedāvājumā jānorāda apakšuzņēmēji, kuru sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu. Apakšuzņēmēja veicamo pakalpojumu kopējo vērtību noteic atbilstoši PIL 63.panta trešajai daļai. Pretendenta piesaistītie apakšuzņēmēji ir informēti un izprot tiem izpildei nododamās līguma daļas raksturu un apjomu, ir spējīgi un gatavi uzņemties veikt šos darbus gadījumā, ja Pretendents tiks atzīts par iepirkuma uzvarētāju.
7) Lai pierādītu atbilstību Nolikumā noteiktajām atlases prasībām, Pretendents drīkst balstīties uz citu personu  iespējām, neatkarīgi no savstarpējo attiecību tiesiskā rakstura. Pretendentam ir pienākums sniegt Pasūtītājam pietiekamus pierādījumus par sadarbību un resursu, un kompetenču pieejamību līguma izpildē no personām, uz kuru iespējām Pretendents balstās. 

	9. Iesniedzamie dokumenti 
	1) Pretendenta parakstīts pieteikums dalībai iepirkumā, kurš sagatavots saskaņā ar Nolikuma 2.pielikumā pievienoto veidlapu. 
2) Par juridiskas personas reģistrācijas faktu Latvijas Republikas Uzņēmumu reģistrā Komisija pārliecināsies Uzņēmumu reģistra tīmekļvietnē: www.ur.gov.lv vai arī gadījumā, ja pretendents ir fiziska persona, par reģistrācijas faktu Komisija pārliecināsies VID Saimnieciskās darbības veicēju reģistrā. Ārvalstī reģistrētam pretendentam, jāpievieno attiecīgos faktus apliecinoši dokumenti (kopijas), ja attiecīgās valsts normatīvie tiesību akti paredz reģistrācijas dokumentu izsniegšanu.
3) Informāciju par Nolikuma 8.3.punktā minēto iepriekšējo pieredzi iesniedz:
a) aizpildot Nolikuma 2.pielikuma 5.sadaļu;
b) pievieno Pasūtītāja atsauksmi par Pretendenta norādīto pieredzi (veiktajiem darbiem), kas apliecina tā atbilstību Nolikumā izvirzītajām kvalifikācijas prasībām, vai darbu nodošanas-pieņemšanas aktu, vai līdzvērtīgu dokumentu. 
c) Iesniegtajos dokumentos ir jābūt iekļautai visai informācijai, kas apliecina Pretendenta atbilstību kvalifikācijas prasībām;
4) Informāciju par kvalificētajiem speciālistiem Pretendents norāda:
a) aizpildot Nolikuma 2.pielikuma 6.sadaļu;
b) Pievieno norādīto speciālistu kvalifikāciju apliecinošu dokumentu kopijas;
c) Ja kvalificētie speciālisti nav Pretendenta darbinieki, iesniedz piesaistītās personas parakstītu apliecinājumu par gatavību piedalīties līguma izpildē resursus  (brīvā formā vai atbilstoši Nolikuma 4.pielikumam).
5) Pretendents pievieno spēkā esošu apdrošināšanas polises (kas atbilst nolikuma 8.5. apakšpunkta prasībām) kopiju vai Pretendenta apliecinājumu, ka gadījumā, ja Pretendentam tiks piešķirtas tiesības slēgt līgumu, pirms līguma noslēgšanas tiks noslēgts līgums par pretendenta civiltiesiskās atbildības apdrošināšanu.
6) Ja pretendents pakalpojuma sniegšanai plāno piesaistīt apakšuzņēmējus, kuru sniedzamo pakalpojumu vērtība ir vismaz  10 000 euro, vai pretendents balstās uz citu personu iespējām, lai apliecinātu atbilstību kvalifikācijas prasībām:
a) aizpilda Nolikuma 2.pielikuma 7. un/vai 8. sadaļu un iesniedz piesaistītās personas apliecinājumu par gatavību piedalīties līguma izpildē, norādot tos darbus, kurus tas paredz veikt, vai piegādātāja rīcībā nododamos resursus  (brīvā formā vai atbilstoši Nolikuma 3.pielikumam);
b) ja personai, kas paraksta apliecinājumu, saskaņā ar Latvijas Republikas Uzņēmuma reģistra informāciju nav pārstāvības tiesības, tad piedāvājumam klāt jāpievieno dokumentu, kas apliecina šīs personas pārstāvības tiesības.

	10. Piedāvājumu iesniegšanas un noformēšanas kārtība

	1) Pretendentam jāiesniedz EIS e-konkursu apakšsistēmā šī iepirkuma sadaļā visi iesniedzamie dokumenti atbilstoši šī Nolikuma 8., 9., 10., un 11.sadaļā noteiktajām prasībām.
2) Pieteikumā jānorāda, kādam statusam atbilst Pretendents – mikro, mazajam vai vidējam uzņēmumam.
3) Piedāvājums jāiesniedz EIS e-konkursu apakšsistēmā, elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas. Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām.
4) Sagatavojot piedāvājumu, Pretendents ievēro, ka:
a) Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara. Pilnvarā precīzi jānorāda pilnvarotajai personai piešķirto tiesību un saistību apjoms;
b) Ja Pretendents ir piegādātāju apvienība, un sabiedrības līgumā nav atrunātas pārstāvības tiesības, pieteikums jāparaksta katras piegādātāju apvienībā iekļautās personas pārstāvim ar pārstāvības tiesībām;
c) Ja pieteikumu ir parakstījusi persona, kurai nav pārstāvības tiesības un nav iesniegta pilnvara, tad piedāvājums var tikt noraidīts.
5) Piedāvājums jāsagatavo latviešu valodā. Pretendentu atlases dokumenti un tehniskā dokumentācija var tikt iesniegta citā valodā, ja klāt ir pievienots Pretendenta apliecināts tulkojums latviešu valodā.
6) Ja Pretendents iesniedz dokumentu kopijas, katrai dokumenta kopijai jābūt Pretendenta apliecinātai atbilstoši Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas atbilstību oriģinālam, Publisko iepirkumu likuma 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
7) Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī iepirkuma sadaļā) ietvertos nosacījumus.
8) Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
9) Ja piedāvājums saturēs kādu no Nolikuma 10.8.punktā minētajiem riskiem, tas netiks izskatīts.

	11.Tehniskais un Finanšu piedāvājums
	1) Pretendents iesniedz parakstītu Tehnisko specifikāciju apliecinot, ka ir iepazinies ar Tehniskās specifikācijas prasībām un pakalpojums tiks sniegts atbilstoši Nolikuma Tehniskajā specifikācijā noteiktajām prasībām.
2) Finanšu piedāvājumu sagatavo un iesniedz atbilstoši nolikuma 5.pielikumam, ņemot vērā “Tehniskajā specifikācijā” noteikto veicamo darbu apjomu un izvirzītās prasības.
3) Finanšu piedāvājuma cenās Pretendentam jāiekļauj visi piemērojamie nodokļi (izņemot PVN), nodevas, kā arī visas izmaksas, kas saistītas ar pilnvērtīgu un kvalitatīvu iepirkuma līguma izpildi, tai skaitā darba samaksas izmaksas, transporta izmaksas, aprīkojuma izmaksas, kā arī jebkuras citas izmaksas, kas Pretendentam ir nepieciešamas, lai nodrošinātu līguma izpildi atbilstoši Iepirkuma nolikuma prasībām. Katra diametra koka zāģēšanas cenā jāparedz Darbu veikšanas laikā radušos atkritumu (stumbri, zari, skaidas, lapas u.c.) savākšanu un darba objekta sakārtošana pēc veiktajiem darbiem (piemēram, uz ceļa/takām nokritušo zari novākšana, augsnes virskārtas izlīdzināšanu u.tml.).

	12. Piedāvājumu vērtēšana
	1) No Pretendentu piedāvājumiem, kas atbilst Nolikuma prasībām, Komisija izvēlas saimnieciski visizdevīgāko piedāvājumu, ņemot vērā tikai zemāko vērtējamo cenu EUR bez PVN, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
2) Pretendenta neatbilstība kādai no Nolikuma 8.sadaļā noteiktajām prasībām, vai Nolikumā pieprasītās informācijas nesniegšana ir pamats attiecīgā Pretendenta izslēgšanai no turpmākās dalības Iepirkumā un Pretendenta piedāvājuma neizskatīšanai.
3) Komisija piedāvājumu vērtēšanu veic slēgtās sēdēs šādos posmos: 
a) Finanšu un tehnisko piedāvājumu atbilstības pārbaude – Komisija vērtē, vai Pretendentu finanšu un tehniskie piedāvājumi atbilst Nolikuma 11. sadaļā noteiktajām prasībām. Komisija pārbauda, vai Pretendentu finanšu piedāvājumos nav aritmētisku kļūdu. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma līgumcenu, Komisija paziņo Pretendentam, kura pieļautās kļūdas ir labotas. Vērtējot piedāvājumu, Komisija ņem vērā veikto aritmētisko kļūdu labojumu. Ja finanšu vai tehniskais piedāvājums neatbilst Nolikuma 11.sadaļā noteiktajām prasībām, Komisija tālāk šo piedāvājumu nevērtē.
b) Pretendenta atlases prasību pārbaude – Komisija ir tiesīga pārbaudīt un vērtēt tikai tā Pretendenta atbilstību, kura piedāvājums ir ar zemāko vērtējamo cenu un nav noraidīts iepriekšējā vērtēšanas posmā. Ja Pretendents neatbilst kādai no Nolikuma 8. sadaļā noteiktajām prasībām, iepirkuma komisija Pretendentu izslēdz no turpmākās dalības iepirkumā un tā piedāvājumu tālāk neizskata.
c) Ja Komisija konstatē, ka informācija, ko Pretendents sniedzis, lai apliecinātu atbilstību paredzētajiem Pretendentu atlases noteikumiem, ir neskaidra vai nepilnīga vai trūkst kāda dokumenta, Komisija pieprasa, lai Pretendents, vai kompetenta institūcija Komisijas noteiktajā termiņā, kas ir samērīgs ar šādas informācijas vai dokumenta sagatavošanai un iesniegšanai nepieciešamo laiku, izskaidro vai papildina minēto informāciju vai dokumentu vai iesniedz trūkstošo dokumentu, nodrošinot, ka: 
i) tiek ievērota vienlīdzīga attieksme pret visiem Pretendentiem;
ii) sniegtā informācija apliecina faktus, kas pastāvējuši pirms piedāvājuma iesniegšanas dienas;
iii) netiek mainīts iesniegtais piedāvājums un tā novērtējums saskaņā ar Pasūtītāja noteiktajiem piedāvājuma izvērtēšanas kritērijiem.
d) Piedāvājuma noformējuma pārbaude – iepirkuma komisija vērtē Pretendenta, kuram būtu piešķiramas līguma slēgšanas tiesības, piedāvājuma atbilstību Nolikuma 10. sadaļā noteiktajām prasībām. Ja piedāvājums neatbilst kādai no piedāvājuma noformēšanas prasībām, iepirkuma komisija var lemt par attiecīgā piedāvājuma tālāku izskatīšanu.
4) Gadījumā, ja iepirkumam tiks iesniegts tikai viens piedāvājums, kas pilnībā atbildīs Nolikuma prasībām un paredzētajiem finanšu līdzekļiem, Pretendents, kas iesniedzis šo piedāvājumu, var tikt atzīts par iepirkuma uzvarētāju.
5) Pasūtītājs ir tiesīgs jebkurā brīdī pārtraukt iepirkumu vai neslēgt iepirkuma līgumu, ja tam ir objektīvs pamatojums.

	13. Pretendentu izslēgšanas noteikumi
	1) Lai pārbaudītu, vai Pretendents nav izslēdzams no dalības iepirkumā Publisko iepirkumu likuma 42. panta otrās daļas 1., 2., 3., 4. un 11. punktā minēto iemeslu dēļ, Komisija rīkojas atbilstoši Publisko iepirkumu likuma 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot Publisko iepirkumu likuma 43. panta noteikumus, iegūstot informāciju no e-izziņu apakšsistēmas EIS, kā arī papildus veic pārbaudi attiecībā uz Starptautisko un Latvijas Republikas nacionālo sankciju likuma 11.1 panta pirmajā daļā noteikto. 
2) Nolikuma 13.1. punktā noteikto izslēgšanas nosacījumu pārbaudi (izņemot neizpildītas saistības nodokļu, tai skaitā valsts sociālās apdrošināšanas, jomā) Komisija veic uz dienu, kas ir noteikta kā piedāvājumu iesniegšanas termiņa pēdējā diena.
3) Pārbaudi par neizpildītām saistībām nodokļu, tai skaitā valsts sociālās apdrošināšanas, jomā veic par diviem datumiem:
a) piedāvājuma iesniegšanas termiņa pēdējo dienu un 
b) dienu, kad ir pieņemts lēmums par iespējamu iepirkuma līguma slēgšanas tiesību piešķiršanu.
4) Pretendents būtu izslēdzams no iepirkuma procedūras, pamatojoties uz PIL 42. panta otrās daļas 2. punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Šajā punktā minēto pierādījumu iesniegšanai Pasūtītājs dod Pretendentam laiku, kas nav īsāks par piecām darbdienām.
5) Izslēgšanas nosacījumu esamību pārbauda attiecībā uz Pretendentu, personālsabiedrības biedru, ja Pretendents ir personālsabiedrība (tā mātes uzņēmumu, ja Pretendents ir filiāle), Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām, Pretendenta norādīto apakšuzņēmēju, kura veicamo darbu vērtība ir vismaz 10 000 euro, Publisko iepirkumu likuma 42. panta otrās daļas 1., 2. un 3. punkts — uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, Publisko iepirkumu likuma 42. panta otrās daļas 1., 2. un 11. punkts — uz Pretendenta patieso labuma guvēju. 
6) Izslēgšanas nosacījumu nepārbauda attiecībā uz Pretendenta piesaistītajiem speciālistiem, jo tie Publisko iepirkumu likuma izpratnē nav uzskatāmi par apakšuzņēmējiem vai personām, uz kuru iespējām Pretendents balstās, bet gan atzīstami par piegādātāja resursiem, kas apliecina piegādātāja profesionālās spējas. 

	14.Iepirkuma līguma noslēgšana
	1) Komisija par uzvarētāju iepirkumā ar tiesībām slēgt iepirkuma līgumu atzīst Pretendentu, kurš izraudzīts atbilstoši Nolikumā noteiktajām prasībām, ir iesniedzis visām Nolikumā izvirzītajām prasībām atbilstošu piedāvājumu saskaņā ar Nolikumā noteikto piedāvājumu izvērtēšanas kritēriju, un nav izslēdzams no dalības iepirkumā saskaņā ar Nolikumā noteikto.
2) Visi Pretendenti tiek rakstveidā informēti par iepirkuma rezultātiem 3 (trīs) darba dienu laikā pēc lēmuma pieņemšanas slēgt iepirkuma līgumu, izbeigt iepirkumu bez rezultāta vai pārtraukt iepirkumu neizvēloties nevienu piedāvājumu.
3) Pasūtītājs slēdz iepirkuma līgumu ar Komisijas izraudzīto Pretendentu, pamatojoties uz Pretendenta piedāvājumu un saskaņā ar šo Nolikumu.

	15.Personas datu aizsardzība

	Cēsu novada Priekuļu apvienības pārvalde Pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar Pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

	16. Pielikumi
	1. pielikums – Tehniskā specifikācija;
2. pielikums – Pieteikums;
3.pielikums – Apakšuzņēmēja /Personas uz kuras spējām balstās apliecinājums;
4. pielikums – Speciālista apliecinājums;
5. pielikums – Finanšu piedāvājums;

